Diari Oficial de la Generalitat Valenciana


Sumari del DOGV 8456, del 03-01-2019 (2018/12164)

Extracte de la Resolució de 21 de desembre de 2018, del president de Turisme Comunitat Valenciana, per la qual es convoquen les ajudes a empreses, associacions, federacions i fundacions per a l'any 2019 de Turisme Comunitat Valenciana, destinades a la millora de la competitivitat dels serveis i productes turístics de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8456

Data del DOGV
:   03-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12141


Data del document
:   21-12-2018

Organisme emissor
:   Turisme Comunitat Valenciana

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 21 de desembre de 2018, del president de Turisme Comunitat Valenciana, per la qual es convoquen les ajudes a empreses, associacions, federacions i fundacions per a l'any 2019 de Turisme Comunitat Valenciana, destinades a la millora de la competitivitat dels serveis i productes turístics de la Comunitat Valenciana. [2018/12576]  
BDNS (identif.): 431777.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de convocatòria el text complet de la qual pot consultar-se en la Base de Dades Nacional de Subvencions:   
http://www.pap.minhap.gob.es/bdnstrans/index  
  
Primer. Beneficiaris  
a) Empreses turístiques, sempre que estiguen degudament inscrites en el Registre de Turisme de la Comunitat Valenciana a la data de presentació de la sol·licitud.  
b) Federacions, fundacions, associacions i empreses organitzadores d'activitats esportives i culturals d'interès turístic que se celebren a la Comunitat Valenciana.  
c) Associacions i empreses, que desenvolupen actuacions de promoció i comercialització de productes turístics de la Comunitat Valenciana.  
  
d) Empreses organitzadores d'activitats de caràcter musical d'impacte turístic que se celebren a la Comunitat Valenciana.  
  
Segon. Objecte  
Ajudes per als projectes que s'emmarquen en els programes que es detallen a continuació i que figuren en l'annex I de la convocatòria:  
Programa 1: Foment de la Competitivitat Empresarial.  
Programa 2: Suport a Activitats Esportives i Culturals d'Impacte Turístic Internacional.  
Programa 3: Impuls al Màrqueting de Producte Turístic de la Comunitat Valenciana.  
Programa 4: Impuls a les Activitats Musicals d'Impacte Turístic.  
  
  
Tercer. Bases reguladores  
Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, publicat en el Diari Oficial de la Generalitat Valenciana número 8014, del dia 4 d'abril de 2017.  
  
Quart. Quantia  
1. L'import global màxim destinat a les presents ajudes ascendeix a 3.500.000,00 euros, l'assignació dels quals a cada programa és la següent:  
Programa 1: 1.800.000,00 euros.  
Programa 2: 300.000,00 euros.  
Programa 3: 700.000,00 euros.  
Programa 4: 700.000,00 euros.  
  
2. La quantia de la subvenció, sense perjudici del que estableix l'article 9.4 de la present resolució per al cas que es produïsquen empats en l'ordre de prelació que s'establisca, serà la quantitat que resulte d'aplicar sobre el cost subvencionable el percentatge de subvenció que corresponga segons el barem que s'estableix per a cada programa i que oscil·la entre un 30 % i un 70 %.  
  
3. En cadascun dels programes de la convocatòria s'estableix el límit màxim d¿ajuda per establiment o projecte i el cost subvencionable mínim perquè l'actuació puga ser objecte de subvenció.  
  
4. L'import màxim d'ajuda global per beneficiari dels programes d'aquesta resolució serà de 100.000 euros.  
  
  
Cinqué. Termini de representació de sol·licituds  
El termini de presentació de sol·licituds s'iniciarà el 15 gener de 2019 i finalitzarà el dia 15 de febrer de 2019 a les 23:59.59 hores (hora oficial peninsular espanyola).  
  
València, 21 de desembre de 2018.- El president de Turisme Comunitat Valenciana: Francesc Colomer Sánchez.